Silkkitie (televisiosarja)
Silkkitie on Japanin television tuottama dokumenttisarja historiallisesta Aasiassa kulkeneesta Silkkitiestä. Yleisradio esitti sarjan Suomessa vuosina 1984–85, ja se on uusittu vuosina 1988–89, 1996–97, 2009 ja 2011.
Sarja tunnetaan myös tunnelmallisesta musiikistaan, jonka on säveltänyt japanilainen Kitarō. Varsinkin sarjan tunnusmusiikki on jäänyt historiaan. Sarjan suomenkielisenä kertojana toimii Lars Svedberg.
"Silkkitie" oli alun perin 12-osainen sarja, jota esitettiin Japanissa kerran kuukaudessa 1. huhtikuuta 1980 alkaen nimellä "シルクロード"; sarja esitteli Silkkitietä Chang'anista (nykyisin Xi'an) Pamirin huipuille Pakistanin rajalla. Sarja sai suuren suosion, joten sitä jatkettiin tekemällä 18 osaa lisää (jap. "シルクロード第2部　ローマへの道"); jaksot esittelevät Silkkitietä Roomaan saakka. Jatko-osat esitettiin 1983–84.
Vuosina 1988–1989 sarjalle tehtiin myös 12-osainen jatkosarja "Merten silkkitie" (jap. "海のシルクロード"), joka on esitetty Suomessa vuosina 1990, 1997, 2009 ja 2010–11.
Sarjaa on esitetty 38:ssa Aasian ja Euroopan maassa.
Syyskuussa 1972 Japanin pääministeri Kakuei Tanaka vieraili Pekingissä. Vierailun yhteydessä Kiina ja Japani solmivat diplomaattiset suhteet. NHK:n ohjaaja oli Pekingissä televisioimassa vierailua. Kiinan pääministeri Zhou Enlai kutsui toimittajat Suureen kansanpalatsiin, jossa pitämässän puheessa pääministeri pyysi toimittajia esittelemään Kiinaa muulle maailmalle.
NHK:n ohjaaja sai idean sarjasta, joka esittelisi Han- ja Tang-dynastioiden aikaista Silkkitietä jonka kautta Kiina sai paljon kulttuurivaikutteita. NHK:n johto innostui ideasta. Silkkitien alueelle oli kuitenkin vaikea saada kuvauslupaa, esimerkiksi "Legacy for the Future" -sarjaa (1974–75) varten ei saatu kuvauslupaa Silkkitien alueelle.
Kuvausluvasta neuvoteltiin eri yhteyksissä. Kiinan pääministerin Deng Xiaopingin vierailun yhteydessä lokakuussa 1978 sarjan ohjaaja pääsi esittämään NHK:n pyynnön kuvausluvasta pääministerin sihteerille. Kuvauslupa Silkkitien alueelle saatiin uudenvuoden aattona 1978.
1. Chang-an – vanhan Kiinan keskus. "Esitetty YLE Teemalla 31.5.2011."
2. Keltaisenjoen tuolla puolen. "Esitetty YLE Teemalla 7.6.2011."
3. Autiomaan taideaarteet. "Esitetty YLE Teemalla 14.6.2011."
4. Mustan linnan arvoitus. "Esitetty YLE Teemalla 21.6.2011."
5. Loulanin valtakunta. "Esitetty YLE Teemalla 28.6.2011."
6. Takla Makanin autiomaa. "Esitetty YLE Teemalla 5.7.2011."
7. Khotan – silkin ja jaden keidas. "Esitetty YLE Teemalla 12.7.2011."
8. Turfanin pätsi. "Esitetty YLE Teemalla 19.7.2011."
9. Tiensan – taivaan vuoret. "Esitetty YLE Teemalla 26.7.2011."
10. Matka musiikin maille. "Esitetty YLE Teemalla 2.8.2011."
11. Taivaallisten hevosten valtakunta. "Esitetty YLE Teemalla 9.8.2011."
12. Pamirin tiet. "Esitetty YLE Teemalla 16.8.2011."
13. Pamirin halki. "Esitetty YLE Teemalla 23.8.2011."
14. Kuninkaan tie Pakistanissa. "Esitetty YLE Teemalla 30.8.2011."
15. Muinainen Ladakh. "Esitetty YLE Teemalla 6.9.2011."
16. Xuang Zangin jalanjäljillä Intiassa. "Esitetty YLE Teemalla 13.9.2011."
17. Polttava aurinko ja Iranin eteläinen valtatie. "Esitetty YLE Teemalla 20.9.2011."
18. Autiomaa ja Koraani. "Esitetty YLE Teemalla 27.9.2011."
19. Kohti Bagdadia. "Esitetty YLE Teemalla 4.10.2011."
20. Tie, joka katosi veden alle. "Esitetty YLE Teemalla 11.10.2011."
21. Tasangon yli. "Esitetty YLE Teemalla 18.10.2011."
22. Tajyan taivaalliset ratsut. "Esitetty YLE Teemalla 25.10.2011."
23. Sogdilaiset kauppiaat. "Esitetty YLE Teemalla 1.11.2011."
24. Samarkandin loisto. "Esitetty YLE Teemalla 8.11.2011."
25. Karakumin aavikon halki. "Esitetty YLE Teemalla 15.11.2011."
26. Toinen Silkkitie. "Esitetty YLE Teemalla 22.11.2011."
27. Karavaaneilla kohti länttä. "Esitetty YLE Teemalla 29.11.2011."
28. Turkkilaiset hevosenkasvattajat. "Esitetty YLE Teemalla 6.12.2011."
29. Silkkikaupunki Aasian rajalla. "Esitetty YLE Teemalla 13.12.2011."
30. Kaikki tiet vievät Roomaan. "Esitetty YLE Teemalla 20.12.2011."